
AANWIJZING Y PRESUPUESTO 
2023 CONSIDERA UN ‘JOKE’ 


NINGUN 
PARLAMENTARIO 
CU TA SOSTENE 
GOBIERNO A 
REACCIONA RIBA 
ESAKINAN 


AYERA nochi den careda di 9’or polis a bay unda antes tawata ex Rietveld Academie, unda 
lo a haya un persona masculino sin bida. Na e sitio un Pastoor den cercania a mustra polis 
unda e curpa tawata ariba suela. Polis a sigui e procedura normal, esta pidi pa Ambulance, 
Dokter y Slachtofferhulp. Dokter Texier ta e dokter asigna pa polis pa constata morto.  
Segun nos a compronde e persona aki lo ta e di tres persona haya sin bida. E otronan a 
wordo haya na Sabana Liber y Companashi. 


DI TRES PERSONA 
HAYA SIN BIDA 

A 
ser sugeri den pasado cu lo tin cu cambia e forma di eli- 
gi representantenan di pueblo den Parlamento y tam- 
be e forma con ta bin na remarca pa bira Minister den un of 
otro gabinete. 
Sinembargo te ainda ningun concepto di ley a wordo 
presenta, tampoco pa esunnan cu a presenta e idea pa un 
cambio den pasado recien y kisas esaki tin di haber na e 
hecho cu ainda ningun hende ta convenci cu introduccion 
di un of otro cambio, lo beneficia e forma con ta goberna e 
pais aki y con e rol di Parlamento mester ta den control di e 
maneho di gobierno. 
Sinembargo AWEMainta na varios ocasion a yega di mustra 
cu no tin algo malo cu e forma con pueblo di Aruba ta eligi 
su representantenan den Parlamento, al contrario e fayo 
mas grandi ta sinta den e hecho, cu ultimo decadanan, gobi- 
ernonan mes a converti Parlamento den un “hardin priva” 
caminda gobierno ta planta e flornan (parlamentarionan) cu 
e kier. 
Ta tristo pa realisa y hasta acepta cu pais Aruba ta conta cu 
legisladonan cu no ta consciente di loke nan tin cu haci, con 
nan tin cu actua y kico ta nan responsabilidad legal como 
representantenan di pueblo den Parlamento. 
Pa algun tempo caba por a mira un falta di caracter formal 
den miembronan di Parlamento, caminda e parti mas tristo 
ta cu ta trata di politiconan hoben, cu apenas a drenta e 
arena politico pa supuestamente trece un cambio den e 
forma di procede di Parlamento pero cu na final di cuenta 
nan ta pone nan mes na disposicion di e gobierno cu nan ta 
sostene. 
Den e dianan aki atrobe por mira e mentalidad robes aki den 


principalmente esunnan cu ta sostene gabinete MEP-RAIZ, 
caminda claramente den bista cla di pueblo, nan ta permiti 
nan mes wordo uza den ki forma cu ta, na ki ora cu ta pa un 
gobierno cu nan supuestamente tin cu controla y vigila. 
Den ultimo simannan esaki a reluci ainda mas ora cu gabi- 
nete Wever Croes II ta para dilanti di un aanwijzing oficial y 
caminda ta cuestion di algun dia of siman pa esaki bira real- 
idad pero ningun di e 11 parlamentarionan cu ta sostene 
gobierno, a dirigi un solo pregunta na gobierno pa haya 
claridad riba e asunto aki. 
Siman cu a pasa Minister di Financia Xiomara Maduro a 
presenta presupuesto 2023 cual e bira un “joke” grandi pa 
tanto CAft y Raad van Advies, indicando cu e presupuesto 
aki no ta completo, no ta cumpli cu leynan existente y cu tin 
hopi buraco den esaki cu tin cu wordo atendi ainda. 
Sinembargo siman ta habri cu Parlamentario Ricky Hoek ta 
cuestiona di con Parlamentario Gerlin Croes di fraccion di 
AVP, no por drenta Merca igual caso cu su colega di fraccion, 
Hendrik Tevreden ya cu ambos parlamentario no ta vacuna 
ainda. 
Parlamentario Hoek no a presenta ningun pregunta na 
Minister Maduro riba un presupuesto cu a fracasa prome cu 
el a wordo atendi, tampoco parlamentario Marco Berlis of 
Molina, ningun di nan a haci ni un solo pregunta na gobierno 
riba e asuntonan di vital importancia aki. 
E ta un señal negativo, un señal cu gabinete Wever Croes 
unicamente ta bou di control na e momentonan aki di CAft 
y RMR, cualnan ta haciendo trabou di e dos fraccionnan di 
RAIZ y MEP cu no ta cargando nan responsabilidad manera 
mester ta. 


Aanwijzing y presupuesto 2023 considera un ‘joke’ 


Ningun Parlamentario cu ta sostene 
gobierno a reacciona riba esakinan 

S 
olamente abogado di e acusadonan a presenta dialu- 
na den Corte relaciona cu e ultimo preparacion pa Caso 
Avestruz. Esaki pa motibo cu e tratamento profundo mes lo 
cuminsa diaranson awo. 


Dialuna tabata un dia solamente pa mira si tur e peti- 
cionnan haci a cumpli cu nan, si tin algo mas cu mester 
atende cu ne y un cambia den e forma di e schedule. 


E abogadonan cu a presenta tabata mr. Oomen pa Ewald 
Biemans; Mr. Maldonado a representa Franklin Abath; Mr. 
Oomen ta representa Gabby Werleman, Ninosca Nunez; 
Mr. David Kock y Demis Illes ta representa Benny Sevinge 
y Pieter Susebeek; Suhaila Arendz Marchena ta abogado 
di Reina Richardson; Doris Candwood di Leoncita Arends; 
Mr. Carlo tin tres cliente, esta Carlo Mansur, Curt Douglas 
Harms, Frederic Every y Mary Winterdaal ta representa pa 
mr. Emerencia y de Hoogd. 


Tratamento di e caso ta cuminsa dia 7 di september cu e 
parti di fundacion di e politico y e sospechosonan envolvi ta 
Susebeek, Harms y Sevinger. 


Pero lo trata solamente e rol di Susebeek y Harms den esaki. 
Si no keda cla cu e parti aki lo sigui dia 8 di september mainta. 


Tur dossier tin un dia di reserva pone. Dia 24 di october ta 


trata e casonan Elenath y Deshaun. 
E sospechosonan ta Leoncita Arends, Reinba Richardson, 
Mary Winterdal, Frederick Every, Franklin Abath y Benny 
Sevinger. 


Dia 25 di october lo concentra riba persoonlijke feiten di e 
sospechosonan envolvi den esaki. 
Riba 3 y 4 di november ta toca turno na Damira den cual e 
sospechosonan ta: Ninosca Nunez, Gabby Werleman, Carlo 
Mansur, Franklin Abath y Benny Sevinger. 


E prome dia ta tratamento profundo di e acusacionnan y e 
circunstancianan personal ta e siguiente dia. 
Dia 9 november 2022 ta trata dossier Bucuti y demas deli- 
tonan di Sevinger. 


E dos acusadonan den e caso aki ta Ewald Biemans y 
Sevinger. Mainta ta bay riba loke ta regarda Biemans, e deli- 
tonan, y e aspectonan personal di dje. Merdia ta reserva pa 
e otro delitonan cu tin contra Benny Sevinger. 
Ta papia aki di verduistering y labamento di placa,y a final 
su situacion personal. 


Ministerio Publico ta bini na turno riba dianan 10 y 11 di 
november. Den luna di december tin cinco fecha reserva pa 
defensa di e acusadonan. Si esaki no ta suficiente lo sigui 
den luna di januari. 


A split tratamento caso Avestruz 
den diferente sesion pa resto di aña 

F 
racaso tras di fracaso, falta di seriedad na momento di 
atende no palabracionnan haci aki y aya pero palabra- 
cionnan concreto cubri pa un protocol firma na luna di No- 
vember di 2018. 


Drentando e di cinco aña di e acuerdonan firma aki, di 
palabracionnan haci pero tambe di conflicto tras di conflicto 
crea pa gabinete Wever Croes, en realidad tin cu conclui cu 
e gobierno aki, ya no tin derecho ni credibilidad pa sigui 
negocia cu Hulanda riba cualkier asunto di interes nacional. 
Loke tin cu reconoce den e situacion crea pa gobierno di 
Aruba cu Hulanda, ta e hecho cu tanto CAft como RMR tin 
masha pasenshi mes, kisas pensando mas tanto riba e hecho 
cu pueblo no por bira victima di e mal maneho aki pero si 
henter e gabinete Wever Croes II. 


No ta por nada CAft a recomenda RMR pa impone un “aanwi- 
jzing” contra e conseho di minister actual di pais Aruba, 
mustrando comprension pa un pueblo cu ta pasando di 
medida pa medida, di inflacion pa inflacion, fortifica pa desa- 
royonan for di nos control manera e pandemia y e conflicto 
arma na Ukraina. 


Realidad di e crisis financiero di gobierno, a wordo crea for di 
momento cu gabinete Wever Croes a dicidi di trata di changa 
CFT su rol di supervision, den un intento pa limita e balor di 
e comision aki, dor di pone e tres fraccion di MEP, POR y 
RED, anula e poder di CFT den su rol pa controla maneho 
financiero di gobierno di Aruba, pues su control riba presu- 
puesto di pais Aruba. 


Ta for di e tempo ey caba, e problemanan cu CFT a inicia, 
loke ta traduci su mes den problema cu gobierno Hulandes 
y RMR, ya cu e falta di respet aki nunca antes a ser refleha y 
e intento pa forsa CFT duna cuenta na Parlamento y no na 
RMR, a fracasa. 
Parlamento di Aruba na 2019 a aproba e cambio di ley pa 
loke ta funcionamento di CFT pero esaki Prome Minister 
Evelyn Wever Croes a dicidi di warda esaki den lachi pa evita 
un conflicto ainda mas grandi cu Hulanda. 


Ta e tipo di falta di seriedad aki ta pone cu awor tambe RMR 
ta preparando RAFT cu lo sigura e base legal di presencia di 
CFT na Aruba pa tempo indefini, mientras cu ya for di 2018 


e rol di CFT mester a finalisa pero pa haci wega politico 
partidista, a dicidi di pone un presupuesto di gabinete Mike 
Eman II un banda, cual tabata di acuerdonan cu normanan 
stipula e tempo ey. 


Gabinete Wever Croes, tin cu conclui pa loke a bin ta pasando 
ultimo cuater añanan, cu e no tin derecho di existencia, e 
no tin motibo pa sigui dirigi un pais caminda e no por sirbi 
interes di e pais manera mester ta. 


Awor e mesun gobierno aki a crea un antipatia pa nos pais, 
caminda tanto CAft como RMR ya no ta respeta gobernan- 
tenan actual, no tin confiansa den nan y mas cu tur cos, ta 
bisa bon cla cu nan no ta respeta palabracionnan cu nan 
mes a firma pa wordo ehecuta. 


Un gobierno cu ta respeta su mes lo a tene e honor na su 
mes, sigur pa e forma con tanto CAft como Raad van Advies 
a habraca e concepto di presupuesto 2023 for di otro, must- 
rando cu simplemente no por papia di un presupuesto real- 
istico of completo. 


Analisando tur e desaroyonan aki y mirando cu tanto henter 
e gabinete Wever Croes II como e parlamentarionan cu ta 
sostene e administracion aki, no ta realisando e daño grandi 
cu nan ta haciendo na e pais den su totalidad, ta keda un 
solo forma pa manda e gobierno aki cas. 
Awor cu tanto gremionan sindical, gremionan comercial y 
otro instancianan a cuminsa mustra resistencia na maneho 
di gabinete Wever Croes, un welga nacional lo bira kisas e 
unico opcion pa pueblo por libra su mes di un gobierno cu 
nunca a pone pueblo na prome luga manera cu el a priminti 
di haci. 


Nomber y adres conoci pa redaccion 


Opinion propio 


Welga nacional dia pa dia birando un 
solucion contra mal gobernacion 

F 
inansa publico ta un asunto serio y materia complica. 
Esaki ta keda demostra awe atrobe ora Parlamentario y 
ex Prome Minister Eman a purba bruha tera pa malinforma 
Pueblo bisando cu CAFT ta bisa na mas ocasion, pero e con- 
sehonan aki no ta wordo sigui simplemente pa sigui cu paga 
pa Friends and Family. Bisando esaki Sr. Eman ta bolbe mus- 
tra cu e no ta compronde finansa publico y kier sigui fomen- 
ta discordia cu mentira djis pa por yega na poder pa bolbe 
deshaci y desgracia Aruba cu mas debe. 


Si Parlamentario Eman a tuma tempo pa haci su trabou 
debidamente, lo e la ripara cu tur contract cu tin pa huur 
cu edificio di Stichting Onroerend Goed Aruba SOGA tin un 
clausula pa indexa e prijs di huur tur aña. Pues tur huur pa 
edificionan di MFA, Warda di Polis na Shaba y Macuarima, 
edificionan di INFRA, BELFIN y JFK ta subi cada aña conforme 
e contract cu a wordo firma. No ta huur nobo a wordo cera 
cerca niun hende conoci como Friends & Family. Hasta e 
contractnan caro di e 
MFAnan, ta Mike Eman 
mes a bay pone prome 
piedra y corta sinta pa 
nan y awe diripiente 
e no sa mas kico e la 
firma. Ta lamentabel 
pa mira cu e sed di 
Mike Eman pa yega na 
poder ta bolbe pone e 
Parlamentario 
purba 
tuma Pueblo haci cu 
mal informacion. Ta 
mescos e la haci ora 
cu e la gaña Pueblo 
cu e lo elimina BBO y 
a bira yega na poder, 
hisa BBO, probecha 
di e placa di BBO di 
Valero y bira redobla e 
debe di Aruba cu mas 
di 2000 miyon florin 
den apenas 4 aña. 


Gobierno ta publica 
informacion financiero 


tur kwartaal y den esaki Parlamento, Pueblo, CAFT y tur 
interesa por mira tur entrada y gastonan haci pa Gobierno. 
Si sr. Eman a tuma tempo pa haci e trabou Parlamentario cu 
Pueblo ta paga pa e haci, y si e la lesa e informacion di tur 
kwartaal, e lo no por a bin bolbe manipula y gaña Pueblo. 
E ta keda un situacion hopi tristo pa mira un hende grandi 
scapa, Parlamentario y ex Prome Minister di Aruba recuri na 
un politica asina barata pa tapa su incapacidad como repre- 
sentante y gobernante di nos Pais. 


Minister Maduro ta informa: 


Parlamentario Eman no ta compronde 
kico tin poni den Presupuesto 2023 


Gasto di huur ta subi tur aña cu indexering den prijs stipula den contract cu SOGA 

D 
ialuna mainta Parlamento a habri cu un reunion publi- 
co pa trata informacion di e Najaarsnota. E reunion cu 
a cuminsa un poco despues di 9or di mainta a cay riba e 
mesun fecha y momento cu a cuminsa trata oficialmente 
e caso di Avestruz den corte. E sospechoso principal di e 
caso Avestruz ta e politico di AVP Benny Sevinger, cu tin 
5 acusacion serio contra di dje. Probablemente e tabata e 
motibo pakico Benny no tabata t’ey y niun di parlamentari- 
onan di AVP kier a sali papia pa nada di mundo. Solamente 
Ryçond dos Nascimento a sali papia. Parce cu e lenganan 
berde di AVP a perde habla y a coy calamber, algo cu masha 
poco sa pasa. Tabata evidente pakico nan a abstene di haci 
esaki. Caso Avestruz ta e tercer (3) caso oficial di un politico 
riba e lista di e partido berde cu ta wordo acusa di corupcion 
y mester duna cuenta dilanti di mesa berde tambe. Ta par- 
ce cu AVP tin un atraccion special cu e mesa berde di Hues. 


Tin un total mas di 22.000 pagina yena cu prueba y acusacion 
contra di Benny Zievinger. Caso Avestruz ta sumamente 
interesante y importante pa AVP, pasobra si Benny ta wordo 
condena e ta significa fin di e carera politico di Benny pero 
tambe un otro sla pa AVP. Probablemente esaki lo traduci 
den mas perdida di asiento di e partido di mas corupto den 
historia di Aruba. No mester lubida cu e 5 acusacionnan ta: 
1) Falsificacion, 2) Estafa, 3) Labamento di Placa, 4) Abuso 
di funcion, y 5)Soborno. Acusacionnan serio cu ta wordo e 
siman aki den e caso y cual lo dura 4 luna. Ta premira cu un 
sentencia lo cay pa e luna di februari 2023. 


E pregunta clave ta keda kico e parlamentarionan hoben lo 
haci si Benny mester keda condena? Kico extensionnan di 
AVP, partidonan di MAS y Accion 21 lo haci si Benny keda 


condena? Pasobra nan a kere cu nan aliado AVP lo bira nan 
pasashi pa drenta gobierno. Partido AVP cu a bolbe produci 
otro scandal di corupcion pa berguensa di nos pais. E mesun 
partidonan “nobo” cu politica “nobo” cu ta grita y exigi 
integridad y transparencia di gobierno, ta den aliansa cu e 
partido cu e historia mas notorio di casonan di corupcion 
den historia di Aruba! Ki dia MAS y Accion 21 a cuestiona 
AVP riba tur e evidencianan di corupcion? Alcontrario e dos 
partidonan aki a brasa y acepta di ta un extension di AVP y 
a sali protege AVP ki ora cu nan por. 


Naturalmente e pregunta tambe ta, ki excuus lo wordo uza 
pa hustifica pa keda den un partido, unda un lider cu a rally 
tur hende pa vota pa un politico cu a resulta despues di ta un 
politico corupto? Lo parlamentarionan di AVP keda sostene, 
ta fiel y apoya un lider cu ta promove y apoya corupcion, 
soborno, falsificacion, estafa, labamento di placa y abuso 
di funcion? Votadonan lo sigui apoya un partido berde pa 
tradicion of nan lo opta pa un otro partido cu ta lucha pa e 
bienestar di Aruba? 


Parlamentario Marco Berlis (MEP): 


Caso di Benny Sevinger a cuminsa 


Parlamentario di AVP hopi keto den reunion publico pa via di e caso Avestruz! 


D 
iasabra mainta polisnan a wordo dirigi na un cas na 
Diamantbergweg pa un caso di ladronicia. Na e sitio 
polisnan ta papia cu e homber di inicial B. kende ta mustra 
cu un homber cu el a reconoce a base di grabacion di su 
camara di siguridad, a drenta den un cuarto cu e tin pafo 
di e cas, y a bay cu su biclicleta. El a mustra cu pa e ano- 


chi anterior pa 10.30, el a mira e bicicleta den e cuarto y 
ta traa aki di un bicicleta di e marca Maita, modelo Raco- 
er cu tin un balor di 3 mil florin y cu e porta di e cuarto ta- 
bata cera. 


E mainta ey el a ripara cu e porta di e cuarto a wordo habri 
y cu a bay cu e bicicleta y ora cu el a bay controla e graba- 
cion di e camara di siguridad na su cas, el a reconoce e 
sospechoso. Polisnan a tuma e keho di e ciudadano y lo 
pasa esaki pa departamento di recherche. 


Ladron a bay cu 
bicicleta di 3 mil florin 

G 
abinete Wever- Croes ta continua cu nan show politi- 
co y a presenta na Parlamento di Aruba un presupues- 
to ficticio pa aña 2023. Awe merdia oposicion a entrega un 
peticion; firma pa lider di partido AVP mr. Mike Eman, lider 
di Partido MAS dhr. Marisol Lopez Tromp y lider di partido 
Accion 21 sr. Miguel Mansur pa revoca e presupuesto 2023 
presenta na Parlamento. Den detaye e peticion ta desarma 
e presupuesto 2023. 
Lider di fraccion di AVP, mr. Mike Eman a splica cu e presu- 
puesto presenta pa Gabinete Wever-Croes no ta cumpli cu 
e exigencianan constitucional y no ta abilita Parlamento di 
Aruba pa por controla y evalua e concepto di lei di presu- 
puesto debidamente. Pa e motibo grave aki e Fraccion di 
AVP, MAS y ACCION 21 a exigi Minister di Finansa pa entrega 
na Parlamento di Aruba un presupuesto cu ta cumpli cu e 
normanan constitucional y ta afina na e realidad social- 
economico di e comunidad Arubano cu ta sufriendo cu un 
poder di compra deteriorando y costo di bida aumentando. 


E conseho nan di Raad van Advies y CAFT ta devastador pa 
cu e presupuesto 2023 entrega pa Gabinete Wever-Croes. 
CAFT a indica cu pa motibo cu e presupuesto ta presenta 
defectonan fundamental, e ta practicamente imposibel pa 
nan por emiti un conseho ariba e presupuesto y ta duna 
algun comentario preliminar. CAFT a indica cu nan no por 
evalua si e maneho y e plan pa aña 2023 por wordo realisa 
y ta mira continuacion di un desaroyo preocupante; unda 
cu Gabinete Wever-Croes ta sigui cu aumento di entrada di 
Gobierno imponiendo mas medida ariba nos ciudadanonan, 
mientras cu nan no ta corta den nan propio gastonan. 
Manera e presupuesto a wordo presenta, Parlamento no por 
husga e consecuencia nan pa nos comunidad. 


Raad van advies y CAFT a basa nan comentario ariba e 


introduccion di BTW, mientras cu Gabinete Wever-Croes a 
dicidi cu NO lo implementa e reforma fiscal di BTW. Gabinete 
Wever-Croes manera un Gobierno tolondra y bruha a dicidi 
cu lo aumento BBO y a adapta e presupuesto 2023 na e 
cambio aki sin manda e presupuesto basa ariba aumento di 
BBO pa wordo evalua pa CAFT y Raad van Advies. Esaki ta 
contra tur norma di decencia y custumbernan constitucional 
den e ciclo presupuestario. Esaki, lider di AVP mr. Mike Eman 
a bisa cu pa oposicion den su totalidad e ta inaceptabel y 
no lo wordo tolera! E intento aki pa evita scrutinio di Raad 
van Advies y CAFT ta refleho di falta di transparencia y inte- 
gridad di Gabinete Wever-Croes. 


Presupuesto di Pais Aruba mester corela na e necesidad 
y preocupacionnan cu nos ciudadanonan ta sinti. E ta un 
insulto pa nos ciudadanonan pa entrega un presupuesto 
na Parlamento cu asina tanto defecto y deficiencia. Esaki 
ta refleho di falta di capacidad di Gabinete Wever-Croes y 
esaki a wordo confirma pa institutonan obhetivo manera 
CAFT y Raad van Advies. 
Parlamento di Aruba tin e derecho pa husga un presupuesto 
basa ariba cifranan corecto y informacion verificabel acom- 
paña pa consehonan di institutonan obhetivo. Gabinete 
Wever-Croes ta purba desvia for di normanan fundamental 
cu ta garantisa cu Parlamento di Aruba por haci uzo di 
su derecho. Fraccion di AVP sostene pa fraccion di MAS Y 
Accion 21 a exigi NO solamente pa hala aden e presupuesto 
presenta, pero tambe pa presenta un presupuesto cu ta 
cumpli cu e exigencia nan constitucional acompaña pa un 
conseho definitivo di CAFT Y Raad van Advies pa por wordo 
evalua pa Parlamento di Aruba. E lider di AVP mr. Mike Eman 
a enfatisa cu pa oposicion completo, 10 asiento, no ta tolera 
cu Gabinete Wever-Croes ta mina e derecho presupuestario 
di Parlamento di Aruba! 


Fraccion di AVP sostene pa fraccion di MAS y ACCION 21 


Ta exigi Gabinete Wever-Croes pa 
revoca e presupuesto 2023 

D 
ialuna 5 di September Gobierno completo tawata un bi- 
aha mas den sala di Parlamento pa nos trata e Najaars- 
nota 2022, pero sigur awe ta un bon oportunidad pa gobier- 
no para keto un rato na kico tur a tuma luga desde di janu- 
ari te cu awor y alabes indica kico tur lo bay tuma lugar den 
e ultimo lunanan di e aña aki. 


Den e uitvoeringsrapportage di kwartaalnan 1 y 2 di 2022 y 
tambe den e Najaarsnota 2022 den liñanan grandi Gobierno 
a presenta e cifranan pa loke ta trata entrada y gastonan 
y tambe a duna informacion encuanto e di uitputtingsper- 
centages general, esta cuanto gobierno a uza caba di e 
presupuesto aproba pa Parlamento na april ultimo. Como 
Parlamentario nos a haci nos preguntanan en cuanto e 
documentonan ricibi, di maneho ehecuta of no ehecuta y di 
preocupacionnan cu nos tin. 


Durante reunion mi a enfatisa cu sigur ainda ta resalta cu 
Gobierno tin retonan pa cu ehecucion di nan maneho. Sigur 
e situacion financiero di nos pais y desaroyonan mundial ta 
limita creacion di maneho nobo of ta impedi inversionnan 
door di Gobierno mes cu ta asina necesario pa nos pais. 


Banda di esaki mi a accentua cu nos no por perde nunca di 
bista nos realidad, un realidad cu oposicion tur dia kier pa 
pueblo lubida, pero e hecho ta cu nos no por lubida nunca 
loke e gobierno actual a hereda, nos no por lubida tampoco 
e maneho serio y responsabel cu desde un principio nan a 
desplega, cu si no tabata pa e pandemia ya na 2020 nan lo 
a presenta un presupuesto cu un surplus. 


Tampoco nos no por of mag lubida e situacion di crisis cu 
nos pais ta aden, nos no por ignora e impacto desastroso 
cu COVID tabatin riba nos pais y nos finansa publico, y sigur 
nos no por pone un banda e desaroyonan negativo ocasiona 
pa e guera na Ucrania. 


Contrario na deseo general, deseo di mi y di hopi colega 
den Parlamento y expertonan, na e momentonan aki door 
cu nos ta un isla chikito nos mester acepta e hecho cu 
tiki nos por influencia e desaroyo mundial cu ta tumando 
luga pa loke ta trata inflacion halto, scarsedad di producto, 
aumento di prijs di crudo y energia, y di e situacion deli- 
cado di e mercado financiero. Manera ta keda enfatisa den e 
Najaarsnota 20221 loke ta haci nos situacion mas delicado 


ta cu nos no tin un bista cla con largo e impacto di e guera lo 
ta y kico ta bay ta al final su influencia riba e situacion social 
economico di nos pais. 


Intencion ta pa durante e reunion enfatisa e realidad cu 
pueblo ta consciente di e desaster cu AVP a ocasiona y cu 
sigur a haci nos posicion ora e pandemia a bati na nos porta 
uno hopi debil, pero ma s tanto mi kier accentua e parti di 
speransa, e parti di recuperacion, e parti di kico si nos a 
logra. 


Mi ta haya bon pa como pueblo nos tende frasenan posi- 
tivo cu ta accentua perspectiva real pa mehoracion. P’esey 
a urgi Gobierno pa informa Parlamento con nan ta atendi- 
endo of ta bay atende cu e diferente retonan cu nos pais tin 
actualmente. Sigur e ehecucion di e landspakket ta hunga 
un rol sumamente importante den esaki y p’esey mes a pidi 
cada minister elabora encuanto e parti di e landspakket cu 
ta concerni nan. 


Cifranan presenta, noticianan comunica, resultadonan 
concreto y proyeccionnan ta subraya e maneho serio, 
responsabel cu Gobierno ta hibando. Memey di yen di reto 
nan a sa di sigui pone e ser humano central cual door di nos 
situacion financiero y exigencianan di Hulanda, no tur ora ta 
facil. 


Parlamentario Shailiny Tromp-Lee (MEP): 


Un biaha mas Gobierno completo ta 
den Parlamento pa duna cuenta 

E 
compania di Gas Natural Eagle LNG ta or- 
ganisa su di dos sesion di informacion publi- 
co. Esaki lo tuma luga dia 7 y 8 di september prox- 
imo den e auditorium di Colegio EPI Oranjestad. 


E prome sesionnan di informacion publico a tuma 
luga den Juli cu e intencion di informa comunidad 
di e Proyecto y pa sa di nan inkietud. E evento 
tabata uno exitoso tawata tin hopi interes den e 
Proyecto y e publico a haci hopi pregunta. Riba 
e foto por mira e cantidad di publico cu a asisti y 
tambe con interactivo e sesionnan a resulta, den 
MFA Savaneta riba dianan 12, 13 y 14 di juli 2022. 


Algun de e preguntanan haci cu mas frecuencia tin 
di haber cu siguridad y e ruta di pipa di gas natural. 
Durante e sesionnan, Eagle LNG ta duna splicacion 
con gas ta wordo uza diariamente pa hogarnan y 
industrianan na paisnan desaroya manera Merca y 
Hulanda. Tin un red amplio di pipa di gas natural 
den e paisnan desaroya y e mesun standard ta bay 
wordo implementa pa e instalacion di pipanan di 
gas natural na Aruba. 


E proximo dos sesionnan di informacion publico 
lo ta pa presenta e resultadonan preliminario di 
e Environmental and Social Impact Assesment 
(ESIA). Esaki ta inclui un descripcion di e insta- 
lacionnan, actividadnan di construccion y opera- 
cionnan recomenda. 


Tambe lo presenta e ubicacion y ruta preferi pa 
e instalacion di pipa di gas natural y, por ultimo, 
cua ta medidanan cu ta bay wordo tuma pa evita 
of maneha impactonan potencial negativo. E sesi- 
onnan aki lo tuma luga na e auditorium di Colegio 
EPI Oranjestad. Sesion 1 lo ta diaranson dia 7 
september pa 4.00pm- 7.00pm y sesion 2 lo ta 
diahuebs dia 8 di september pa 6.00pm- 9.00pm. 


Eagle LNG ta spera cu comunidad di Aruba lo acudi 
sin falta na e dos sesionnan aki di informacion. 
Asina un y tur por haya e informacion corecto for 
di e propio instancia y ingenieronan di e compania 
y di e compania Royal Haskoning cu ta asistiendo 
cu nan experticio den e estudionan necesario pa e 
realisacion di e proyecto. 


Eagle LNG cu otro 
sesion di informacion publico 

DEN HAAG – Minister Plenipotenciario Suplente 
mr. Ady Thijsen a presencia riba invitacion di 
Stichting Indië Monument e conmemoracion 
nacional na Roermond. Durante e ceremonia 
na e Nationaal Indië-monument 1945-1962 ta 
conmemora tur e militarnan cu a fayece entre 
1945 te cu 1962 na Nederlands Indië, e actual 
Indonesia. Tambe ta conmemora tur militarnan 
cu a fayece durante di misionnan di Paz di 
Nacionnan Uni. 


E ceremonia a conta cu presencia di Prome 
Minister di Hulanda Mark Rutte, vice-presidente 
di Tweede Martin Bosma, presidente di Eerste 
Kamer Jan Anthonie Bruin, Comisario di Rey pa 
Limburg Emile Roemer y otro dignatarionan. 
Premier Rutte a tene un discurso y a pone un 
krans den nomber di Conseho di Minister na e 
monumento. 
Despues diferente representante, tanto militar 
como civil a pone un krans na e monumento, 
sigui pa un desfile door di e invitadonan, autori- 
dadnan militarnan y civil y bishitantenan. 


Minister Thijsen a presencia Conmemoracion 
na Nationaal Indië-monument 1945-1962 


Potretnan ta cortesia di Arubahuis 

F 
raccion Accion21 a con- 
duci un sondeo e aña aki, 
haci por medio di tercer par- 
tidonan, cu e obhetivo di con- 
oce y compronde opinion pu- 
blico. E partido ta uza estudi- 
onan cientifico cu un margen 
di eror di 2,5% pa determina 
kico pueblo di Aruba ta pen- 
sa ariba topiconan economi- 
co, politico y social. 


Tanto na 2021 y 2022 Accion21 a encarga un compania 
respeta na Latino America pa haci sondeo caminda ta 
percura pa haya contesta di tur bario, edad, genero, nivel di 
enseñansa, etc. den margen di distribucion nacional segun 
ultimo censo pa compronde opinion publico miho. 


Nos pueblo su perspectiva riba diferente materia importante 
y unda nan ta mira problemanan ta e base cu e partido ta 
uza pa desaroya su plan di partido, ponencianan y solu- 
cionnan. E sondeonan a wordo haci a base di resultadonan 
di participacion anonimo. 


E Premionan REED Latino ta e premionan mas importante di 
e industria di comunicacion y mercadeo politico na Latino 
America. E ta wordo organisa pa e revista “Campaigns & 
Elections” na Spaño. Trabaonan di Latino America y Caribe 
incluyendo Brasil, mercadonan Hispano na Merca y di Spaña 
por ser someti pa wordo considera pa nominacion. 


Campañanan electoral, publicacionnan, tesis di comuni- 
cacion politico y mercadeo publico y gubernamental cu a 
tuma luga durante e periodo entre 10 di juli 2021 te cu 13 


di augustus 2022 por keda nomina. 


E aña aki e premionan lo wordo otorga na Panama, unda cu 
e Encuesta Digital y Nanotargeting encarga pa Accion21 y 
conduci na Aruba a wordo nomina den e categoria di “Mejor 
trabajo de investigaciońn socio demoscópico a través 
de nuevas tecnologías”. E ganadonan lo wordo anuncia 
durante celebracion REED Latino Awards 2022 dia 11 y 12 
di november na Hotel La Compañia Panama. 


“E ta un honor cu nos sondeo a wordo nomina pa e premi- 
onan aki. Nos a deposita nos confiansa den un compania 
profesional pa conduci e investigacion cu a yuda nos 
compronde e percepcion di pueblo di Aruba den diferente 
aspecto, mediante procesonan cientifico cu ta respalda e 
validez y resultadonan di e sondeo. 


Nos ta hopi orguyoso cu algo innovativo sosodiendo den 
politica na Aruba ta haya reconocimento internacional. 
Accion21 ta extende un pabien na nos colaboradonan y nos 
ta desea nan hopi exito ariba e anochi final.” Parlamentario 
y Lider di Partido Accion21, Miguel Mansur a declara. 


Sondeo na Aruba encarga pa Accion21 nomina 
na e prestigioso premionan REED Latino 

H 
eart-Centered Leadership Foundation (HCLF) ta anuncia 
oportunidad pa hoben adulto entre 18 pa 35 aña cum- 
insa un trayecto di training como boluntario Heart-Centered 
Impact Coaches (HCIC). 


HCIC ta boluntarionan cu ta contribui na e realisacion di 
HCLF su meta pa empodera y inspira hobennan. Un HCIC ta 
capacita pa mentor hobennan den forma di sosten y moti- 
vacion durante un workshop, seminario y actividadnan di 
HCLF, guia proceso di ehecutacion pa proyecto, y fungi como 
un coach of buddy pa un hoben. E oportunidad aki ta duna 
espacio pa hobennan adulto por conecta cu otro hobennan, 
inspira formacion di decisionnan positivo, y crea un impre- 
sion impactoso den bida di hoben. 


HCLF ta brinda trayecto di training pa por prepara hobennan 
adulto pa nan funcion como HCIC. E trayecto di training ta 
un paso esencial pa un boluntario por desaroya e actitud y 
habilidad necesario pa por guia y sostene hobennan durante 
actividadnan. Boluntarionan ta ricibi 1 training introductorio 
y 2 training preparatorio cual ta pone enfasis riba cono- 
cemento di habilidad, balor y proposito propio, dinamica y 
facilitacion den grupo y maneho di proyecto. 


Den e mundo actual e no ta facil pa crece como un hoben. 
E dicho “it takes a village to raise a child” ta uno cu HCLF 
ta promove, unda tur esnan cu ta involucra den bida di 
un hoben tin un rol crucial pa hunga pa yuda den forma- 
cion di un hoben. Pa HCLF eta sumamente importante pa 
hobennan adulto cu ta un studiante, un ‘young professional’ 
por conecta y motiva hobennan uzando nan conocemento 
y experiencia den bida pa por inspira hobennan pa sigui cu 
nan estudio, traha riba metanan y sigui nan soñonan. HCLF ta 
kere den e balor di practica ‘peer to peer coaching’ mirando 
cu hobennan por confia y reconoce nan mes mas facil den 
otro hobennan adulto cu no mucho tempo pasa tabata un 
hoben nan mes, tratando di descubri ken nan ta y kico nan 
kier logra den bida. Pa es motibo, nos ta scoge pa train 
specificamente hobennan adulto. 


Nos boluntarionan ta comparti nan experiencia como Heart- 
Centered Impact Coach. 


Zahaira, un boluntario di 26 aña ta comparti: “Como Heart- 
Centered Impact Coach, ami ta empodera hobennan door 
di mustra nan e importancia di confia nan mes y sigui nan 
curason” 


Rashiedah, un boluntario di 30 aña ta comparti: “Como 
Heart-Centered Impact Coach, ami ta sostene hobennan 
door di sea e persona cu ta duna nan e tempo pa scucha cual 
nan ta haya falta di dje den nan bida diario” 


Keanu, un boluntario di 25 aña ta comparti: “Como Heart- 
Centered Impact Coach, ami ta crea impacto den bida di 
hobennan door di brinda un espacio sano pa nan por expresa 
nan mes autenticamente”. 


Si ta interesa di siña mas con por cuminsa e trayecto di 
training como boluntario pa bira un Heart-Centered Impact 
Coach por bishita nos website www.hclfaruba.org/hcic of 
por manda nos un app na 5841211. E trayecto di training ta 
gratis, y ta inclui un par di rekisito. 
Por inscribi pa cuminsa e trayecto como Heart-Centered 
Impact Coach te cu 20 september 2022. E trayectonan aki 
ta parti di e proyecto ‘Connecting Hearts’ cual ta co-financia 
door di Samenwerkende Fondsen Cariben, CEDE Aruba y 
Super Food Plaza Cares Program. 


Heart-Centered Leadership Foundation 


Cultivando un cultura di hoben adulto cu ta crea 
impacto positivo den bida di hobennan 

S 
eccion examen di Departamento di Enseñansa Aruba 
ta informa cu inscripcion pa e Prueba di Naturalisacion 
(Naturalisatietoets) pa aña 2022 ta habri. 


E prueba di Naturalisacion lo tuma luga e 
siguiente periodonan: 


• 26 di september te cu 30 di september cu maximo di 20 candidato; 


• 24 di october te cu 28 di october cu maximo di 20 candidato; 


• 21 di november te cu 25 di november cu maximo 20 candidato. 
Por inscribi solamente via e e-mail adres, naturalisati- 
etoets@ea.aw Inscripcion na BALIE no ta posibel. 


Pa inscribi mester manda un e-mail cu e siguiente 
documentonan digital: 
• Formulario di inscripcion yena. 
Por download e formulario via e website: www.ea.aw/ 
pages/naturalisatietoets/; 
• Extracto di registro civil (Afl. 5,00); 


• Copia/scan di paspoort valido; 
• Si ta aplica pa ripiticion: verklaring cu resultado di examen 
haci anteriormente. 


E inscripcion pa luna di september, october y november 
2022 ta cera na momento cu 20 candidato inscribi. 
Despues cu bo persona a inscribi, y tur e documentonan ta 
na ordo, bo ta ricibi un e-mail cu a acepta bo inscripcion. 
Den e e-mail nos ta indica e fecha(nan) di e prueba(nan) y 
ki dia e pago mester tuma luga. 
Pa mas informacion tocante e Prueba di Naturalisacion por 
bishita e website di Enseñansa Aruba [www.ea.aw]. Riba e 
website ta busca e letter (N) di Naturalisatietoets of e letter 
(P) di Prueba di Naturalisacion den e menu di alfabet. 


P 
rome Minister Evelyn Wever - Croes a inicia e siman 
nobo aki positivo reconociendo e oportunidadnan nobo 
cu cada siman ta trece cu ne. Ademas a refleha riba e siman 
cu a pasa cu tabatin diferente noticia positivo pa Aruba. 


Un noticia sumamente positivo sigur ta cu siman pasa a 
anuncia cu gasolin lo baha un biaha mas e siman aki. Tambe 
cu otro aña e pensioen di biehes lo bay aumenta. Banda 
di esakinan, Un noticia hopi importante ta cu a entrega e 
presupuesto di 2023 na tempo, dia 1 di september, manera 
cu ley ta prescribi. 
Den cuadro di esaki ta impresionante pa mira con e deficit a 
baha den e tres añanan di pandemia. 


Na 2020, e deficit tabata 1028 miyon florin y otro aña e ta 
na 25 miyon florin. Pues a logra elimina 1000 miyon florin 
den 3 aña. 
Premier Wever - Croes a sigui splica cu e deficit di e aña aki 
tambe a wordo entrega di nobo, cu un cambio di presupuesto 
riba 2022, den cual e deficit anterior tabata 227 miyon y el a 
baha awor na 148 miyon florin pa e aña aki. 


A mira tambe cu e instructornan di landamento di scol, 
‘zweminstructeurs’, porfin a haya un contract mas largo (5 


aña) di Minister Endy Croes. 
Adicionalmente a anuncia cu e bunita proyecto “Mi Mes Un 
Heroe” un proyecto dirigi pa yuda proteha nos muchanan di 
abuso sexual, a cuminsa siman pasa. 
A mira tambe cu a anuncia cu ta bin un parke di molina di 
biento nobo y esaki lo percura pa prijs di coriente baha aki 
na Aruba. 
Esaki ta lista di algun bunita proyecto cu Gobierno di Aruba 
a traves di diferente Ministerio a anuncia siman pasa. ‘Ban 
enfoca riba e cosnan positivo y indudablemente e siman aki 
lo trece mas cosnan positivo pa Aruba’, Prome Minister a 
termina bisando. 


Ban enfoca riba e cosnan positivo: 


Siman pasa tabatin diferente noticia positivo pa Aruba 


Aplicacion pa Prueba 
di Naturalisacion 

G 
eneral Manager Joe Najjar tabata tin un bunita sorpre- 
sa pa empleadonan di su resort ora cu el a haci un an- 
uncio inespera siman pasa. 


Mientras cu e resort a drenta su delaster fase di e campaña 
‘100 Days Of Celebrating U’ pa reconoce loke ta contri- 
bucion y trabao duro di tur empleado hibando e negoshi 
semper den rumbo di exito, hasta ora di ta pasando durante 
temponan financiero dificil, e hunta di director den consulta- 
cion cu team di maneho a aproba un suma di AWG 1,000 pa 
un certificado di regalo presenta na tur full-time empleado y 
supervisornan pa wordo uza na Super Food. 
Durante ultimo añanan, e resort a aumenta nan sosten na 
comunidad den general y specialmente na su comunidad di 
empleadonan. 
E hunta di director y team di maneho a prueba un bes mas cu 
nan ta scuchando, e personanan aki ta mas cu djis empleado 
anto e resort ta mas cu djis un luga di trabao. E ta un cultura 
di aprecio cu ta crea vacacion y momentonan memorabel pa 
tur envolvi. 
Cuidando otro ta hiba e cultura cu ta biba cu pasion, cu e 
forsa di integridad y regenera por medio di diversion. Un 
cultura cu ta basa na consistencia y semper siñando for di 
otro cu hopi aprecio. 
Mientras cu Najjar tabata brindando e bon noticia na su 
empleadonan, el a expresa e speransa cu e acto generoso 
aki lo por yuda balansa e retonan den aumento den costo di 
compras, aumenta recientemente por medio di aumento den 
costo di bida rond mundo. 


E gesto generoso no lo por ta posibel sin e gran compa- 
sion di e hunta di director na La Cabana y henter e team di 
maneho. E ultimo Diasabra, e resort a organisa un fundraising 
carwash, na unda managernan a laba auto di empleadonan. 
E carwash tabata exitoso cerando e campaña di ‘100 Days 
Of Celebrating U’. 


Loke a start manera un Housekeeping Week a continua na 
bira hiking y biking, cu General Manager, culminando cu un 
dia di famia na De Palm Island, un Benefit Fair y un bunita 
sorpresa cu un certificado di regalo pa djis nombra algun di 
e tremendo experiencianan durante e campaña cu a dura 
100 dia largo. 


Bunita sorpresa na empleadonan di 
La Cabana Beach Resort & Casino 

D 
urante e congreso di TOPA, tabatin un experto inter- 
nacional for di PSI (Public Services International) den 
persona di Juan Diego Gomez, sub-secretario regional p’e 
region Andino. 


Segun Alonso Tromp, presidente di sindicato TOPA, Gomez 
ta experto den e ramo aki y cu hopi experiencia. 
A papia cu Gomez na momento cu Tromp a bay den un 
congreso pa representa Aruba y aki Gomez a indica di ta cla 
pa yuda Aruba. 


Gomez a menciona cu  na prome luga a gradici TOPA pa 
participa n’e congreso di capacitacion, ya cu TOPA ta afilia 
na un federacion sindical internacional cu t’ey presente na 
154 pais rond mundo y cu ta representa 30 miyon trahado 
publico. 


Den cuadro cu esaki, PSI ta compañando e organisacion 
cu ta afilia n’e sindicato global pa capacidad varios asunto 
cu ta di vital importancia y determinante p’e ehercicio di e 
actividad sindical. 


Uno ta pa compronde kico ta libertad sindical, con t’e 
componente di e libertad sindical, con e trahadonan tin cu 
defende e libertad sindical den cada un di e paisnan, ya cu 


tin un serie di violacion n’e libertad sindical y cu mester di 
fortalece e capacidad di defend’e. 


Dos ta traha e tema di negociacion colectivo particular- 
mente den administracion publico pasobra den e nego- 
ciacion colectivo y publico tin algun caracteristica special, 
cual ta cubri pa dos convenio special tambe p’e trahadonan 
di e administracion publico. 
Tres ta pa conoce con e sistema di administracion interna- 
cional ta traha.  


Con e organismo di Nacionnan Uni ta traha, cual t’e unico 
tripartiet cu ta permiti aborda termino di e organonan di 
control y e necesidad di eherce eynan tur un labor dje tema 
for di e movemento sindical. 


A base di esey y teniendo cuenta cu ta den algun comple- 
hidad tanto na nivel global y internacional, particularmente 
na Aruba, fruto di e condicionnan di e pandemia y esaki a 
ocasiona como situacion economico. Cada un di e paisnan 
aki mester prepara cu e capacidad for di e organisacionnan 
sindical pa negosha, pa dialoga, pero tambe pa husga e 
solucionnan mas adecua n’e momento cu ta bibando. 
P’esey Gomez a gradici TOPA un biaha mas pa forma parti 
aki n’e proceso di formacion. 


Experto internacional contento di ta 
na Aruba p’e congreso di TOPA 


S 
indicato TOPA a tene su Congreso y alabes a estrena 
nan logo nobo. Alonso Tromp, presidente di e sindicato 
a indica tambe cu a manda trece experto di PSI (Public Ser- 
vices International) pa duna entrenamento, particularmente 
n’e miembronan di directiva y e miembronan di TOPA mes, 
na moda cu por sigui cu si algo mester sosode cu e lidernan, 
tin otro manera pa ‘take over’. 


Cu e entrenamento aki ta pa siña nan libertad sindical, nego- 
ciacion colectivo, administracion publico y naturalmente 
tambe e convenio 190 di ILO. Esey tambe nan lo haya curso 
di dje, caminda cu e miembronan ta miho sirbi.  


Recientemente a scoge Alonso Tromp como presidente di e 
sindicato y sigur nan lo tin varios reto. 


Pa loke t’e vision di TOPA ta cu nan ta sigui progresa. E logo 
nobo mes ta duna e señal di kico t’e visionnan. 
Por mira cu ta cera deal y unda cu ta kere cu na mesa ta 
solucion’e.  


E logo bieu tin su nificacion tambe. E ta duna man cu otro. 
E logo nobo ta concretisa e dealnan. Por mira cu tin e dos 
mannan, caminda cu nan ta cera como un deal, Tromp a 
indica. 


Cu e vision pa sigui progresa 


TOPA a estrena su logo nobo durante congreso 

V 
ilma Thijsen, secretaria di formacion di sindicato TOPA, 
tin un experiencia amplio den e sindicato, p’asina lanta 
e confiansa bek den mundo sindical na Aruba y na mundo. 
El a splica cu en berdad ora cu a bay p’e eleccion p’e directiva 
nobo a bay cu un meta. Mester bin cambio, el a menciona. E 
cambionan ta pa unda a dicidi pa bin cu e parti di formacion, 
bin cu proyecto di formacion,pa nan delegadonan. 


Nan a haya e formacion necesario, unda nan ta fortalece 
nan conocemento pa despues nan por sinta den dialogo of 
den nan departamento pa defende no solamente nan mes, 
pero nan coleganan tambe. 


Gobierno tin hopi reto, si nos mira e aspecto local. Thijsen 
a splica cu e trahadonan publico lo bay siña mas tanto e 
negociacion colectivo.  
tambe nan lo siña e parti administrativo den gobierno mes. 
Gobierno ta in cu hopi cambio y e delegadonan tin cu bay pa 
recapacita. Loke cu gobierno bin cu ne, pa nan por defende 
nan mes pa esakinan tambe. 


P’esey a dicidi di pone man hunto cu compañero Axel 
pasobra nan t’e dos cu a lanta TOPA na 2006. A mira unda 
cu e compañeronan, e delegadonan no tabata haya e forma- 
cion necesario. P’esey a uni cabes y cuminsa traha riba e 
proyecto pa formacion di e coleganan. 
Awo e delegadonan tin hopi reto nan dilanti, pasobra esaki 
no ta e cuminsamento so. Ta bay tin hopi mas proyecto p’e 
aña venidero, unda cu lo bay duna varios dia di estudio, 
seminario, etc. tur esey lo bay tin. Nan ta bay tambe n’e 
parti internacional, no solamente e parti local. Tambe nan lo 
toca e parti di derecho humano, pa cual nan lo haya forma- 
cion riba esey. 


A 
ña 2020 a tuma luga e epidemia. Tabatin varios buelta 
den mundo sindical. 
Segun Juan Diego Gomez, sub-secretario regional p’e region 
Andino pa PSI (Public Services International), kende tabat’ey 
presente durante di e congreso y e estreno di e logo nobo di 
sindicato TOPA, a comenta cu tin reto nobo. 


E prome ta loke economicamente e pandemia ta laga atras, 
cu ta obliga pa mantene e derecho di e trahadonan ainda 
mas memey di medida di orden economico y politico pa 
supera e crisis cu e pandemia ta lagando. 


Tambe e pandemia ta mustrando fenomeno nobo den e 
mundo laboral. Por ehempel ta e importancia y e relevancia 
cu e organisacion di cuido tabatin memey di e pandemia. 
Tur e oficina, labor y profesion relaciona cu cuido, desde 
e trahadonan di salud, siguiendo p’e cuido di anciano, di 
mucha, e cuido n’e sectornan mas vulnerabel di e poblacion 
a cobra un dimension nobo den mundo di trabao, unda cu 
tin cu boga pa nan. 


Tambe, tur cos relaciona pa salud y siguridad na trabao, a 


cobra un mayor importante, asina hopi cu e ultimo confer- 
encia di OIT di e aña aki, a acorda incorpora como un derecho 
fundamental awo salud y siguridad na trabao. Y a incorpora 
tur e convenionan relaciona cu salud y siguridad na trabao, 
como convenio fundamental dentro di e pakete. 


Di tres ta e tema di trabao digital, sea trabao fo’i cas of 
trabao remoto, ta cobrando un dimension nobo den e mundo 
laboral. Esaki ta ofrece reto y oportunidad nobo. Con? 


E trahadonan y e organisacionnan sindical ta cla pa confronta 
e retonan aki y probecha di e oportunidadnan nobo cu digi- 
talisacion den mundo laboral ta ofrece, lo ta parti di loke 
tin cu aloca como prioridad den ne periodo aki y finalmente 
Gomez a indica cu e importancia y relevancia cu e servi- 
cionan publico y e trahadonan di esaki den prome liña, pa 
confronta e problemanan cu e pandemia a trece, ta cobra un 
mayor importancia. 


P’esey e trahadonan di cuido tin un mayor importancia 
den sociedad y esey mester laga compronde, garantisando 
trabao digno pa nan. 


Juan Diego Gomez (PSI) 


Trahado di cuido tabata a cobra un 
dimension nobo den mundo laboral 


Vilma Thijsen (TOPA) 


TOPA t’ey pa lanta e 
confiansa bek den mundo 
sindical na Aruba y mundo 

3 
0 aña pasa, ‘Blue World Travel Corp’ a cuminsa cu ‘Fes- 
tival at Sea’; biahenan riba crucero pa biaheronan Af- 
romericano. Un biaha pa aña nan tawata bishita diferente 
Puerto y tawata probecha di nan tempo hunto pa haci dife- 
rente actividad y celebra nan cultura. Den algun aña e grupo 
aki a crece y te cu dia di awe nan ta charter e crucero com- 
pleto cu nan biaha riba dje. 


28 aña pasa e organisacion aki a cuminsa haci un colecta 
di buki pa mucha entre su biaheronan y a cuminsa entrega 
e bukinan aki na diferente destino riba nan itinerario pa e 
muchanan cu ta biba na e destino y di e forma ey promove e 
amor pa lesamento. 


‘Festival at Sea’ a yega di bishita Aruba caba den pasado, 
pero na 2022 pa prome biaha a scoge Aruba pa ricibi nan 
donacion di buki. Dia 21 di juli, e organisacion Festival at 
Sea a haci entrega di bukinan pa mucha na Aruba ora nan a 
yega cu e crucero Celebrity Equinox. 


Cu hopi placer e departamento di Crucero di Aruba Tourism 
Authority conhuntamente cu Aruba Ports Authority y SEL 
Maduro a ricibi e bukinan aki y a keda encarga pa distribui 
esakinan na diferente scol rond di Aruba. 


Diabierna dia 2 di september, iniciando luna di turismo, 
representantenan di A.T.A., APA y SEL Maduro a haci entrega 
di aproximadamente 1000 buki na 41 diferente scol na 
Aruba. Tambe a entrega bukinan na Biblioteca Nacional na 
Oranjestad y San Nicolas. A scoge pa haci e entrega oficial di 
e prome bukinan na Colegio Santa Teresita na San Nicolas, 
mirando cu nan lo ta inaugurando nan biblioteca di scol 
pronto. 


Aruba Tourism Authority, Aruba Ports Authority y SEL 
Maduro ta agradecido na ‘Festival at Sea’ pa e bunita gesto 
aki y tambe na SKOA, Biblioteca Nacional y tur scol cu a 
habri nan portanan pa e cooperacion y pa ricibi e donacion 
aki. 


Aruba a ricibi un donacion di bukinan di 
lesa pa mucha for di ‘Festival at Sea’ 


A.T.A., APA y SEL Maduro a haci entrega di alrededor di 1000 buki 

S 
eptember ta luna pa duna atencion 
un biaha mas na nos monumen- 
tonan. Despues di un Wiki Loves Monu- 
ments exitoso na 2020. Stichting Monu- 
mentenfonds Aruba ta bek cu e compe- 
tencia di fotografia mas grandi na mun- 
do cu e meta pa documenta monumen- 
tonan rond mundo. 
Wiki Loves Monuments ta un compe- 
tencia 
internacional 
di 
fotografia 
organisa pa Wikimedia. Wikimedia 
ta e organisacion tras di Wikipedia, 
e encyclopedia gratis y un colabora- 
cion global sostene pa boluntarionan. 
E competencia a inicia na 2010 na 
Hulanda, despues a expande pa 
Europa y mundo henter colectando 
asina informacion di 1,5 miyon monu- 
mento di 76 pais y mas di 1,7 miyon di 
fotografia entrega pa mas cu 600 mil 
participante. 
E competencia ta consisti di un compe- 
tencia nacional y un internacional: 
Mas di cuarenta pais rond mundo ta 
organisa tur aña un competencia nacional 


cu nan propio reglanan y eventonan pero 
cu un tema en comun; monumentonan. 
Cada competencia nacional lo nomina 
nan ganadonan pa participa na e compe- 
tencia internacional. E fotografianan aki 
lo wordo husga pa un hurado interna- 
cional cu lo scoge e miho imagennan 
entre tur e paisnan participante. Na 
2021 Aruba no a organisa WLM pero a 
forma parti di e hurado internacional. 
Herencia Cultural ta un parti impor- 
tante di informacion cu Wikipedia ta 
colecta y comparti. Tur hende por 
aporta cu informacion pa medio di 
imagennan y of articulonan. Un imagen 
ta bal mas cu mil palabra y asina aki 
un y tur por descubri e cultura, historia 
y significado cientifico di nan pais 
y comparti esaki cu mundo henter. 
E aña aki pa di cinco ocasion Stichting 
Monumentenfonds Aruba lo organisa un 
competencia nacional. E competencia lo 
tuma luga na september entre 1 cu 30. 
Tin algun regla cu ta mara na e compe- 
tencia manera entre otro e potret mester 
ta di autoria di e participante y na 


momento cu upload e potret ta entrega 
e derecho na Wikipedia pa uso liber. 
Tur persona cu kier participa na Wiki 
Loves Monuments mester simplemente 
tuma un fotografia di un monumento di 
Aruba y load esaki via Wikimedia entre 
1 y 30 di september. Ta hopi importante 
si pa e persona registra riba Wikimedia. 
Despues di 30 di September un hurado 
local di 3 persona lo evalua tur e foto- 
grafianan y scoge esun ganado. 
Tambe lo nomina e miho dies imagennan 
cu lo sigui participa den e competencia 
internacional. 
Pa tur e reglanan y informacion tocante 
participacion por sigui nos facebook 
page Stichting Monumentenfonds Aruba 
y nos website www.monumentenfondsa- 
ruba.com 


Despues di dos aña 


WIKI LOVES MONUMENTS ARUBA ta bek! 


E 
xpectativanan y necesidadnan di bishitantenan a cambia 
den transcurso di e ultimo añanan unda bishitantenan ta 
mas enfoca riba experiencianan unico cu den pasado. Despu- 
es di e pandemia esaki a bira mas importante ainda ya cu mas 
hende ta considera vakantie como oportunidad pa crea recu- 
erdonan inolvidabel hunto cu nan sernan keri. 
Durante e celebracion di dia di turismo 2021, A.T.A. y Qredits 
Aruba a anuncia e programa ‘Aruba Signature Experiences’ cu 
e meta pa encurasha entrepreneurnan pa enfoca riba experi- 
encianan unico y inolvidabel pa nos bishitantenan. Despues 
cu a anuncia e ganadonan di e prome trayecto aki den luna di 
maart 2022, e di dos edicion lo ta cuminsando pronto. 
A.T.A. y Qredits Aruba ta invita personanan cu kier bira entre- 
preneur of ta entrepreneur caba, cu tin un idea innovativo pa 


un experiencia unico den e areanan di romance, bienestar, 
eco-turismo, of cultura, pa participa den e programa aki. 
Entrepreneurnan nobo lo mester participa na e Small Business 
Academy di Qredits Aruba, unda cu nan lo siña diferente habi- 
lidad necesario pa cuminsa y maneha nan propio negoshi. 
Despues di completa e curso aki e entrepreneur lo por sigui 
na e siguiente stap cu ta aplica pa financiamento na Qredits 
Aruba.  Entrepreneurnan existente tambe tin e posibilidad pa 
aplica pa financiamento directamente na Qredits Aruba y asina 
bin na remarke pa participa den e programa.  
For di e participantenan lo selecta e ganadonan cu lo ricibi 
como premio e sosten di Aruba Tourism Authority cu fondo, 
recursonan y guia personalisa, pa asina promove nan producto 
of servicio unico na nos bishitantenan. 


Por registra pa forma parti di e di dos edicion di ‘Aruba 
Signature Experiences’ na: https://www.aruba.com/registra 
entre diamars dia 6 di september y diaranson dia 5 di october. 
A.T.A. y Qredits Aruba ta spera cu e programa aki por sirbi 
como un empuhe pa crea mas experiencianan di calidad pa 
nos bishitantenan. 


Aruba Tourism Authority y 
Qredits Aruba ta organisando 
e di dos edicion ‘Aruba 
Signature Experiences’ 


19 


AWEMainta 
Comunidad 
Diamars, 6 September 2022 


E 
n conexion cu e 65 ani- 
versario di Sint Michaël 
School dia 1 di septem- 
ber ultimo nos a bishita e 
scol pa saluda y felicita ca- 
besante sra. Valery Janga, 
maestronan y alumnonan di 
e scol. 
E encuentro social ameno a 
tuma luga bou palo di e scol 
unda cada klas a prepara un 
bunita presentacion pa e 
invitadonan. Cu yen di entu- 
siasmo, alegria, energia y 
creatividad e alumnonan 
a declama poema, canta y 
baila pa celebra e aniver- 
sario di safir di nan scol. 


Como bisiña di e scol pa 
varios aña caba mi ta exper- 
encia e alegria di e muchanan 
ora nan yega scol mainta of 
ora nan tin cualkier celebra- 
cion na scol, mi tambe ta 
gosa hunto cu nan. Sigur cu 
65 aña ta un logro grandi 
y loke cu ta remarcabel di 
e Sint Michaël School ta su 
estado despues di 65 aña 
ainda e ta asina bunita. 
Claro cu Gobierno ta pone 
su parti pero aki sigur ta 
danki na e maestro, docente, 
alumno y nan mayornan cu 
tambe ta yuda pa mantene 
e scol den e bon estado cu 
e ta. Sigur palabra di elogio 
na e boluntarionan cu ta 
haci un tremendo trabou 
e.o. Aruba Doet sigur ta un 
di nan. Masha pabien na 
e maestronan y danki pa 
contribui na educacion di 
nos muchanan den e bario 
di Brazil. 


Parlamentario Alvin Molina (MEP): 
Palabranan di pabien na Sint Michaël School 
cu celebra 65 aña di existencia 

R 
iba 25 di augustus 2022 a recorda net un aña cu “Mon- 
umentenbureau”, cu ta e instancia gubernamental en- 
carga cu e ordenanza di Monumento na Aruba, ta indica e 
interior di e ‘Kapel di Bethania’ situa na Noord 2 como mon- 
umento proteha, por medio di un decreto firma door di Min- 
ister di Cultura sra Xiomara Maduro. 
E compleho ta consisti di un klooster y un kapel y a wordo 
construi entre 1954 pa 1958. E klooster y kapel a wordo uza 
door di e soeurnan di e ordo ‘Dominicanesnan di Bethania’. 
Fundacion Kapel di Bethania ( FKB) a ser funda cu e meta 
primordial pa proteha y cuida e compleho aki mirando su 
importancia di su herencia pa historia di Noord y Aruba. 
E kapel aki ta e unico kapel na Aruba cu ta manteni den su 
originalidad. 
E parti interior den e kapel cu ta proteha ta e elementonan 
manera e altar, banki- y cashi cu ta pega na vloer y muraya, 
estatua- y stashi, e tegelnan den e compleho, blafon etc. 
E aña aki Zuster Marjolein tabata di bishita na Aruba y el a 
keda hopi contento di mira con e fundacion ta traha hopi 
duro pa sigui conserva e klooster y e kapel. 
Fundacion Kapel di Bethania ta desea di comparti cu pueblo 
di Aruba un relato cu Zuster Marjolein a skirbi y a publica di 
su bishita na Aruba den e edicion di nan ordo ‘Blikwisseling’. 
Pa mustra su legria y gratitud pa cu e cuido y conservacion 
di e edificio aki. E traduccion ta lo siguiente: 


Aruba no lubida Bethania! 
For di 1952 te 1995 nos soeurnan a biba y traha na Aruba. 
Nos tabatin un luga pa cuido di muchanan (Imeldahof), 
pero tabata traha tambe na scol (pa financia e trabou cu e 
muchanan), den e parokia y den prizon. 
Desde 1995, ora cu e ultimo dos soeurnan a bandona 
Aruba, ‘Kinderhuis Imeldahof’ na Noord ta excelente guia 
pa laiconan experto y pa un fundacion. Pero e convento 
cu su kapel, cu despues a cay bou di gobierno, no a haya 
un destinacion adecuado y tabata totalmente descuida, cu 
bentana- y vloernan kibra, yen di sushedad di palombanan 
y yen di cacalaca. 
Te cu dos aña pasa un grupo di personanan den bisindario 
di e convento a cuminsa duna e edificio un bon limpiesa y 
drecha algun cos riba nan mes iniciativa y gasto. Ta uza e 
kapel for di e tempo ey pa diferente servicionan liturgico, 
tambe pa e habitantenan di Imeldahof. Den algun otro local 
a organisa exposicion di artefactonan di e parokia di Noord 
y di e soeurnan di Bethania. 
Relaciona cu esaki a tuma contacto cu soeur Marjolein cu, 
lamentablemente door di corona, por a duna su coopera- 
cion solamente desde leu. For di Hulanda e tabata manda 
informacionnan, potret- y artefactonan. Diferente habitante 
di Noord a ofrece materialnan historico di e pueblo. 


For di 26 di mei te 3 di juni di e aña aki soeur Marjolein 
tabata presente riba invitacion di ‘Fundacion Kapel di 
Bethania’, funda special pa e causa aki. Tabata un siman 
fantastico cu entrevista en bibo na television, entrevistanan 
na radio, reunionnan y encuentronan, servicionan liturgico 
y un encuentro cu minister-president. For di tur esaki por 
comprende cu tin un aprecio grandi pa locual e religiosonan 
a realisa na Aruba y e deseo ta cu esaki ta wordo pasa pa e 
generacion cu ta sigui. 
Y a traha plannan concreto pa uzo di henter e edificio, pa 
asina por sigui cu e tradicion di Bethania. 


Fundacion Kapel di Bethania ta recorda fecha importante 

Fortaleza Pa Famia 


ORA un persona hinca den su cabes cu e no por logra 
algo, ta e mes ta cera porta pa su mes, pero ora un 
persona pone su Fe den Dios pa e logra, no tin nada pa 
stroba. 


Specialmente ora ta trata di nos yiunan, nos mester para 
fuerte nan tras, pa tur cos positivo cu ta agrada Dios cu 
nan kier logra. 


Ora bo no ta haya apoyo di ningun hende ta tempo pa 
pone bo confiansa y bo speransa completamente den 
Dios. 


David no tabatin apoyo di ningun hende ora e mester a 
enfrenta Goliat, su propio ruman tabata pensa cu e a bini 
pa wak e bataya, pero David a bini pa derota e gigante. (1 
Samuel 17:28-49) 


Rey Saul a bis’e cu e no por, y hasta ofrece su armadura, 
pero nada di esey no tabata pa David , pasobra semper 
ora David a enfrenta un animal cu kier a coy su carnenan 
e la enfrenta e animal den nomber di Dios. 


Hopi biaha ora un mucha ta sali cas, bo ta tende su mayor 
bis’e, bay cu Dios, y hopi no sa e poder cu nan a caba di 
expresa riba bida di nan yiu. 
Pasobra ora nos cana cu Dios nos tin tur cos. 


Ora nos cana cu Dios nos por enfrenta tur cos. 


Ora nos cana cu Dios nos tin e victoria .Si Dios ta cu nos 
, ken contra nos. 


Ora nos ta cana den boluntad di Dios, ningun hende, ni 
nada cu hende kier uza contra nos lo por haci nos daño. 
Dios a bisa Josue: Ningun hende lo por para bo dilanti tur 
e dianan di bo bida. 
Mescos cu Mi tabata cu Moises asina lo Mi ta cu bo, lo Mi 
no faya bo , ni tampoco bandona bo. (Josue 1:5). 
Moises a bisa Señor, Mira mi no ta papia bon , con Farao 
lo scucha mi. 
Dios por haci cosnan grandi cu nos si nos pone nos confi- 
ansa totalmente den Dios. 


Ora Dios duna bo un plan no cana papia cu tur hende, 
pasobra tin hende por descurasha bo, of nan ta capaz di 


convence bo cu bo no ta bay logra pa despues nan haci’e, 
of laga otro hende haci’e pa nan. 


Nunca balota ningun idea cu Dios a duna bo, pasobra ta 
abo Dios a dun’e y ta Dios su deseo pa bo prospera. 


Hose su rumannan tabata mir’e como un soñado, pero su 
soño a hib’e asina leu te e a bira gobernador di Egipto y 
asina por a provee cuminda pa henter su pueblo. 


Jefte di Galaad su rumannan a menosprecia, y a balota 
Jefte, pero ora e pais a cay den guera, ta Jefte mes a 
resulta e homber balente. 


Pablo tabata un persiguido di cristian den su ignorancia, 
pero despues cu e a conoce Cristo e a bira esun cu a 
ricibi revelacion di e palabra di Dios, y asina e por a skirbi 
2/3 parti di testament nobo. 


Laga bo confiansa den Dios resalta riba tur locual ta 
palabra di hende. 


No ta importa kico bo a pasa aden, porta bo tabata un 
preso, y ta parce manera porta ta cera pa bo, pero si bo 
pone bo confiansa den Dios, e luz di Dios lo briya pa bo, 
pasobra esun cu confia den Dios lo no keda brongosa. 


Pasobra wowo di Señor,ta move bay bin door di henter 
tera, pa E por sostene fuertemente, esnan cu nan curason 
ta completa mente di dje. (2Cronicanan 16:9) 


Sinceramente, Pastor Marcel Balootje 


Nunca balota bo mes, confia den señor 

WILLEMSTAD - Te na Hulanda medionan di comunicacion 
a raporta cu e dolfijn Mosa cu tabata den Seaquarium na 
Corsou te dia nan a bende cu un aquarium na Saudi Arabia 
caminda e la muri. Expertonan ta papia di dos posibel causa 
di su morto: sea Mosa (7) tabatin problema di hormona 
pasobra e no tabatin partner of e la muri di maltrato. Pasobra 
ta ken a tende di cria dolfijn den desierto sin cu esaki tin 
consecuencia? 


Mosa tabata un dje 5 ‘artistanan’ maritimo cu despues 
di hopi conmocion y protesta contra su benta cu Fakieh 
Aquarium na Jeddah a landa cu halto velocidad contra rand 
dje aquarium. Dor di e impacto su pulmonnan a yena cu 
sanger y e la sofoca. Animal Rights di Corsou a protesta 
fuertemente contra e pasobra pa cria bestianan inteligente 
y grandi asina den baki di awa relativamente chikito ta un 
forma di abuso contra animal. 
Ta conoci cu ora e bestianan aki no ta sinti nan mes comodo 
nan ta sea mutila of mata curpa. 


Di acuerdo cu e corant Hulandes Telegraaf, Elior Boeldak 
a bende e bestianan cu e Saudinan y lo a confirma cu ora 
nan cumpli entre 6 pa 10 y nan menstrua, nan por haya yiu. 
Boeldak a rechasa e comentarionan di Animal Rights te pa 
nan bisa algo pasobra nan no a mira e rapport di autopsia. 
Seaquarium a bende e dolfijnnan un tempo pasobra e 
pandemia di covid a pone cu entrada a baha. 


WILLEMSTAD 
- 
Diadomingo 
atardi 
banda di 4or Centro di 
Rescate di Wardacosta 
a 
ricibi 
un 
yamada 
di Cuerpo Policial di 
Corsou, cu un señora a 
perde rond di e misa di 
Mount Pleasant. 


Mes ora a manda e heli- 
copter di wardacosta pa 
yuda busca e señora. 
Despues di un buskeda 
intensivo 
a 
haya 
e 
señora casi fo’i tino, den 
mondi di Malpais. A hisa 
e señora den helicopter 
y hib’é na misa di Mount 
Pleasant unda un ambu- 
lance tabata warda. 


Unico splicacion cu tin: 
Dolfijn Mosa lo a comete suicidio 


Wardacosta ta rescata señora cu a perde caminda 

WILLEMSTAD. Apenas e director nobo di CAP a drenta 
den funcion cu e la sigui cu e gran limpiesa dje terenonan 
caminda den transcurso di tempo companianan cu a kibra, 
a bay laga hero bieu. 
No cab’e duda cu durante años ora tabata por, tabata dump 
avion bieu tras di aeropuerto. 
Pero caramba e impresion cu biaheronan ta haya ora avion 
caba di aterisa y ta bay staciona na terminal pa baha pasa- 
hero y tuma nobo, e bista parce mas bien Shoot un tereno 
di aeropuerto. 
Diabierna ultimo CAP a culmina e proceso pa elimina tur 
e cascanan di avion cu a keda atras for di 2019 tempo cu 
Inselair a supla su ultimo rosea. 
Hasta doñonan priva a bandona nan avion bieu y tras di 
caminda tabata hangar di Inselair ta un Santana di avioneta 
tin. 
Ningun parti di mundo civilisa tin un porkeria asina grandi. 
E bista ta masha mahos pa biaheronan cu ta yega of bay for 
di Corsou via Hato. 
CAP a bin ta traha diligente pa elimina e carcasnan cu ta para 
den solo inclemente y gotanan di awa salo di Noordcant. 


CAP ta contento di a logra caba cu e trabou di limpiesa y 
awor por cuminsa embeyece e ambiente di trabou na Hato. 
Jonny Andersen kende ta e director nobo di CAP, solamente 
un dje nuebe avionnan cu tabata ey pa siglo pero desde 
2019 no a desmantela ningun avion bieu. 


WILLEMSTAD - Bon noticia, pa esnan cu ainda kier 
probecha di un interes special di 4.49% riba hipoteca nobo 
na Banco di Caribe. 
E celebracion di Banco di Caribe su 49 aniversario ta continua 
y clientenan tin chens pa ricibi e interes special te dia 30 di 
december 2022. E orguyo di tur ciudadano ta pa yega na un 
propiedad inmobil; esaki t’e momento pa tur esnan cu tin 
deseo di cumpra of traha nan propio cas. No laga pa mañan, 
loke bo por haci awe! 


Interes super special riba hipoteca nobo 
Banco di Caribe ta extende su campaña di hipoteca. Tur 
persona biba na Corsou of Boneiro, tanto cliente como 
esnan cu no ta cliente (ainda,) por disfruta di un interes di 
4.49% riba hipoteca nobo. Pa cuminsa e proceso di apli- 
cacion, e siguiente documentonan ta necesario: ID valido, 
declaracion di doño di trabou (no mas bieu cu dos siman), 
dos ultimo slip di salario y estado di cuenta. Aplicando den 
e periodo di campaña ta permiti bo spaar inmensamente; 
e pago mensual pa e hipoteca lo ta mas abou cu normal. 


Ademas di e interes special cu Banco di Caribe ta ofresé, 
tur esnan cu aplica lo ricibi beneficionan adicional manera 
un periodo di financiamento te 35 aña, gastonan di notario 
inclui den e hipoteca y mas. 


Pa mas informacion y detayenan di e campaña, tambe pa 
aplica facilmente pa bo hipoteca, por bishita www.bancodi- 
caribe.com. 


Un hipoteca nobo na interes special te fin di aña: 
Banco di Caribe ta extende campaña di hipoteca 


CAP a pone ultimo man na eliminacion di avion bieu 

Every life is noted and is cherished, 
and nothing loved is ever lost or perished. 


Cada momento tin su tempo 
percura pa bo hasi bo curason contento 
No laga bo sonjo nan bai cu biento. 
Hasi lo corecto y bo lo ricibi lo corecto. 


TRANQUILO 


Cu inmenso dolor na nos curason nos ta anuncia cu a bai serca 
papa Dios: 


Charlene 
Gisella Loopstok 
Mihor conoci como “Chalie” 
‘DJ Chalie” “Charlie” “Lentje” 
“Len” “Campion” 
*31 Maart 1994 - †31 Augustus 2022 


Na nomber di su: 
Mama: Angela M. Dirksen 
Tata: Franciscus “Francis” y casa 
Noerba Loopstok-Maldonado 
Unico ruman stima: Charlotte F. 
Loopstok 
Manera ruman: Janice 
Bangsadjiwa y Alvin Lacle y 
yiunan 
Sheyenne y Alysha Rasmijn 
Ruben Boekhoudt 


Sobrinonan cu tanto e la stima: 
Eliyah Maduro, Eleazhar y Elgin 
Loopstok 
Welanan: Martha “ Mamita” 
Dirksen 
Glenda Loopstok y welo Antonio 
“ Toni” Loopstok 
Tanta y omonan: Mevis y Ramiro 
Boekhoudt 
Agnes y Tico Boekhoudt 
Jorge “Oly” y Helen Dirksen 
Eduard Dirksen 
Jacqueline Loopstok y George 
Lopez 
Jessica y Benito Gomes 
Jeffrey y Ana Loopstok na 
Hulanda 


Primo y Primanan: Albert y 
Shanella Boekhoudt y famia, 
Johnny y Tivisay Boekhoudt y 
famia, Aischel y Chris Goedhart 
y famia, Elton-Jean y Inge 
Boekhoudt y famia na Hulanda, 
Jennifer y Davide Cellamare na 
Hulanda, Marilynn Dirksen, Jhon 
Dirksen, Robert Dirksen, Jean- 
Pierre Falcones y Lieshandra Dirksz 
y yiu na Hulanda, Diana Marcela 
Falcones y yiu na Hulanda, Gilner 
y Michelaine Dirksen y yiu. Mary- 
Ann Gomes 
y Joontje Kock, Wilbert y Darling 
Gomes y famia, Mary-Jane 
Gomes, Wesley Slenders y yuinan, 
Joanne Slenders y yiunan. 


Manera tanta: Wendy de Cuba 
Madrina: Agnes Boekhoudt y 
Helen Dirksen 
Padrino: Sonny Loopstok 


Achterprimonan mas yega: 
Jovierre, Edson, Jason, Lucienne, 
Shary-Ann, Eldridge, Rudymar, 
Marjoly 


Amiga di cas: Chata Benders, 
Debra Ras 


Su friendsnan di mas serca: 
Carolina, Frandia, Nephtaly, 
Jesseline, Yhoelly, Conny, 
Joanne, Milvienne, Sharissa, 
Lloyd, Shirley, Bianca, Ivelisse, DJ 
Vibes, Derrick, Ru y Melissa y yiu, 
Marshall, Joshua, Dave 


Su gruponan di Dande, The Core, 
Basha Tribe Foundation 


Acto di condolencia lo tuma 
lugar Dialuna, 5 september 2022, 
di 7:00PM – 9:00PM na Royal 
Funeral Home. 


Entiero lo tuma lugar Diamars, 
6 september 2022, di 2:00PM 
- 4:00PM na Misa Inmaculada 
Concepcion na Santa Cruz. Ta 
pidi pa bin bisti na color nan 
alegre of cu T-Shirt di “Tranquilo”. 


Enbes di flor of krans lo tin un 
donation box pa un bon causa. 
Nos disculpa si den nos tristesa 
nos por a lubida di menciona 
algun persona. 


Despues di entiero no lo ricibi 
bishita na cas. 


Den un momento, den un fregá di wowo, 
na e último zonidu di tròmpèt; 
pasobra e tròmpèt lo zona, 
i e mortonan lo wòrdu lantá den inkorupshon, 
nos lo wòrdu transformá. 
1 corintio 15:52 


Cu inmenso tristesa nos ta anuncia fayecimento di: 


Sr. Maria A. Bikker 
Cariñosamente yama “Mani” 
*25-03-1938 - †31-08-2022 


Su mayornan: 
†Willebrordo y 
†Maria Bikker- Krosendijk 


Yiunan 
Irving y Lilian Koolman Dubero 
Sra. Vda Sharla van Vuurden Koolman 


Nietonan 
Aishelle & Wim Kroes- Koolman 
Naftaly & Ron Dix -Koolman 
Joey Koolman & Monique van Deelen 
Jonathan Martinez Avila 
Kyra Martinez Avila & Howard Casiana 


Bisanietonan 
Zahra, Lyam Kroes 
Xanna, Rayan Dix 
Jayda Ivey, Vaia Joy Koolman 
Ethaen Jay, Zoë Joy Martinez Avila 
Elaijay Casiana 


Su rumanan 
†Felix (Efe) y †Regina Bikker Krozendijk 
†Olga y †Fransisco Koolman Bikker 
†Evaristo (Bara) Bikker 
†Egberto (Betty) y Milagros 
†Victoriano (Billy y Jolanda 
†Dominico (Domico) y Liz 
Magdalena (Lenie) y Donald Marselia Bikker 
Hubert (Bibi) Bikker 
Tanta 
Sra vuida Supriana (Chupi) Luciana y famia 


Subrina(o)nan, prima(o)nan ihanan, comer y compernan, 
amiga(o)nan y demas famia y amistadnan 


Ta invita pa acto di despedida cual lo tuma 
lugar na Aurora Funeral Home diamars 6 
di September 2022 di 2’or pa 4’or di atardi. 
Cremacion lo tuma lugar despues den seno 
familiar. 


Dresscode: alegre manera Mani tabata. 


Envez di flor, un donacion na Hospice Bon tardi lo 
ta altamente aprecia. Lo tin un caha disponibel pa 
esaki 

Every life is noted and is cherished, 
and nothing loved is ever lost or perished. 


Hierbij maken wij het overlijden bekend van: 


Abraham Th. Koole 
“Bram” 
*19-07-1951 - †02-09-2022 


Afscheids ceremonie zal later bekend worden 


John 14: 1-3 
Don’t let your heart be troubled. 
Trust in God, and trust also in me. 
There is more than enough room in my father’s home. 
If this were not so, would I have told you that I am going 
to prepare a place for you? When everything is ready, 
I will come and get you, so that you 
will always be with me where I am. 


With deep sympathy we announce the passing away of: 



Mr. Lloyd Benjamin Richard 
Better known as Baby Lloyd” 
*14-10-1945 - †04-09-2022 


Date of the funeral will be announced later. 


Gradicimento 


Den nomber di Monique y Gregory Y demas Famia Odor- 
Tromp, nos kier a manda un gradicimiento na tur , sosten y 
palabranan di consuelo ricibi pa cu fayecimento di 


Olga Lucia Odor Tromp 
Miho conoci como: Tia Ojo 


Un danki ta bai pa e bunita coperacion cu a ricibi di Aurora 
Funeral Home, pastor, cantante y tur cu a compaña nos den 
e dia nan y momento mas dificil den nos bida. Boso muestra 
di atencion ta hopi di aprecia y un gran sosten pa nos. 


Pa medio di esaki famia kier a gradici tur esnan cu na un 
manera of otro a duna nos sosten, consuelo y forsa durante 
e tempo dificil cu e fayecimento y entiero di nos defunto 
stima: 


José Bernadino 
Andrade do Salâo 
Coach Salao 
Cariñosamento yama Salâo 


Boso muestra di atencion ta di hopi 
aprecio y un gran sosten pa nos. 
Un danki na un y tur cu a pasa 
condoleer, cu a manda carchi, krans, whatsapp, email y a 
hasi yamada telefonico. 


U n gradicimento na Dialyse Kliniek na Horacio Oduber 
Hospital. Na su Nefroloog dr. Romeo Kock y tur nursesnan, 
asistentnan y tur otro cu a jude cu atencion y comprension. 
Dios bendiciona boso pa boso mision di sanacion y cuido. 


Na mes momento nos ta invita famia, bisiña-, amigo- y 
conocirnan pa compaña nos na 3 Santo Sacrificio di Misa : 
diamars 6 di september na Kapel di Alto Vista pa 5.30 pm 
diarason 7 di september pa 6.30 pm na misa Santa Anna na 
Noord 
diabierna 9 di september pa 7 pm na Misa Pro Catedral San 
Francsico na Playa Boso presencia ta altamente aprecia. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason nos ta anuncia cu a bay 
sosega inesperadamente na un bunita edad di 97 aña nos 
tata, welo, bisawelo, suegro 


Sr Augustin 
Werleman 
Mihor conoci como: 
“Gustin”, “Pachito” 
*24-07-1925 - †01-09-2022 


Casa: †Victoria Werleman 


Na nomber di su: 
Yiunan: 
Felipe (Buchi), señora y famia 
Max (Moonchi), señora y famia 
Augustin (Teng), señora y famia 
Nemencio (Nene), señora y famia 
Maria y yiu Ricardo y famia 
Catharina (Anna), esposo y famia 
Lorenzo (Denchi), señora y famia 


Nieto y nietanan, bisanieto y bisanietanan 


Ruman: 
Sra. Vda. Mona Geerrman y famia 


Swa y cuñanan: 
sra. Vda. Cornelia Croes y famia 
Sra. Vda. Olinda Werleman-Geerman y famia 
Handy Paesch y famia 


Consuegra: Aura Vrolijk y famia 


Sobrino y sobrinanan y nan respective famia, primo y 
primanan, comer y compernan, ihanan, amigonan, bisiña 
y conocirnan y demas famia na Aruba, Corsow, Bonaire y 
Hulanda, Ex-coleganan di LAGO 


Famia: Werleman, Geerman, Croes, Paesch, Boekhoudt, Ras, 
Kock, Tromp, Vrolijk, Zievinger, Wever, Cham, Marin, Varis, 
Jeandor, Farro, Kuiper, Richards, Riley, Panneflek, Jansen, 
Wernet, Koolman, Dabian, Lue- Wever, Emerenciana, Ramlal, 
Dirksz 


Un danki special na Julie y Delaney 


Nos disculpa si den nos tristeza nos por a lubida un of otro 
famia. 


Ta keda invita pa e acto di entiero cu lo tuma lugar 
diaranson 7 di september 2022 di 2:00 pa 4:00 pm na Aurora 
Funeral y despues saliendo pa Santana catholico na Santa 
Cruz. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero di nos 
defunto stima: 


Sr. Leandro Franken 
Cariñosamente yama: “Lé”, “Shon Lé”, 


Boso muestra di atencion ta di 
hopi aprecio y un gran sosten pa nos. 


Un danki na un y tur cu a manda carchi, krans, whatsapp, 
email y a hasi yamada nan telefonico. 


Boso muestra di atenshon tabata 
un gran consuelo pa nos. 


Na mes momento nos ta invita famia, 
bisiña-, amigo- y conocirnan 
pa compaña nos na 2 Santo Sacrificio di Misa na misa 
Santa Filomena na Paradera;; Diabierna 09 Sept 07.00pm y 
Diadomingo 11 Sept 10.00am 


Boso presencia ta altamente aprecia. 


The LORD is close to 
the brokenhearted and 
saves those who are 
crushed in spirit. 


Psalm 34:18 

